Tajymnice Jankowickigo Kościoła
Na Ślonsku je wiela piyknych i drewnianych kościołow. Jednym s nich je kościoł pod Wyzwaniym Bożego Ciała we Jankowicach Rybnickich .Kościół szczególny a jego historyjo siongo XV wieku i zaczyno sie ło Kapelonku Walyntym kieryn skroł Przenajświyntszy Sakramynt we dziupli dymbowego stromu. Było to wtedy kiedy Husyci napadli na Ślonsk .We pobliskim Rybniku Walynty jedzie na koniu do chorej położniczki do nieistniejoncej już osady Bijasowice. Nim Husyci go dopadli i zabili we pobliski Studziynce kryje Bursa s Przenajświyntszym we wymiynionym stromie. Bursa ta łostała odnajdziono po sześdziesiynciu latach i dała poczontek kultowi Bożego Ciała bo na miejscu tym wystawiono kościoł. Tako je legynda przekozywano bez łojcow i starzikow nastympnymu pokolyniu .Je to zapisane we taki ksionżecce „Parafia jankowicka i jej pamiątki, według źródeł historycznych i podania ludowego”, Teodora Schliwy i Władysława Długołęckiego. Jak było dokładnie żodyn niy wiy. Co do kościoła to som tu trzi nieskorobarokowe łołtorze.Za łołtorzym głownym bezmała znajdujom sie jeszcze resztki tego stromu dymbowego. Je tu tyż piyknyłobroz„Łostani wieczerzy” ze poczontku XIX wieku, a nad nim łobraz Wniebowstąpienia Pańskiego
z XVIII wieku. Kolumny głównego łołtorza łozdobiajom polichromie we formie pnoncych sie latorśli.
Kościoł służoł wiernym bez te wszystki lata. We czasach komunistycznych z kościołka pod wezwaniym Bożego Ciała usuniynto czyńś zniszczonego wyposażynio a ściany pokryto deskami drzewiannymi. Co prowda remont we 1975r uratowoł kościoł przd zawalyniym ale zniszczoł downy harakter. Jak to padajom we Jankowicach zdarzajom się cuda. Piyrszym było odnojdzyni Bursy s Przenajświyntszym a drugi te polichromje .Jako ,że chciano wymiynić stare zniszczone deski i dać nowe kiere by jakoś porzondnie wyglondały no i pasowały do reszty. I co sie pokozało. Pod spodkiym drzewiannej gibzdeki je piykny łobroz pamiontka łostawiono bez naszych przodkow. „Kasetony” z gwiozdkami kere przipominajom wypisz, wymaluj te na Wawelu. Dali polichromio pokazuje Anioły ze słożonymi do rzykanio rynkami adorujonce Hostjo. Łod tej Hostji rozchodzom sie promiynie a pod tom dekoracjom je napis chocioż ciynżko go łodczytać ale je „Pełen dobroci i miłosierdzia Pan zostawił nam pamiątkę swoich cudów, wg Księgi Psalmów”Proboszcz Tadeusz Stachoń boznuje że tera momy niebo nad gowom kaj Aniołowie adorujom Njświyntszy Sakramynt. Co ciekawe wierni Jankowickigo kościoła tyż adorujom Przenajświyntszy Sakramynt kożdy sztwortek./ Stało sie to już tradycjom/ .Co do łodkrycio malowidła to je to tak jak ze znojdzyniym Bursy. Pszeca tak jak bez wiela lot żodyn niy zaglondoł do stromu
tu tyż tak samo żodyn nawetniy pomyśloł co może sie znojdywć pod deskami gibzdeki nad prezbiterium.
Do czasu aż nadeszoł łodpowiedni momynt. Je to jakby znak s nieba. Wiela bydzie jeszcze takich znakow możno za naszego życio już sie niy dowiymy ale nastympne pokolynia na pewno. Wierni Jankowickigo kościoła radujom sie bo to dzisiaj we Boże Ciało mogom łobejrzeć odkryte i wyremontowane znalezisko. A ,że je to kościoł pod Wezwaniym Bożego Ciała tym radoś wiynkszo.
Nina Kibos
foto Piotr Ściborski
Więcej na ten temat oraz fotogaleria na str http://rybnik.naszemiasto.pl/
szl_Latn szl_Latn szl_Latn szl_Latn szl_Latn szl_Latn xho_Latn szl_Latn pol_Latn